b'\n_START_ARTICLE_\nAdyton\n_START_PARAGRAPH_\nAdyton (m.kreik. \xe1\xbc\x84\xce\xb4\xcf\x85\xcf\x84\xce\xbf\xce\xbd, lat. adytum, \xe2\x80\x9dluoksep\xc3\xa4\xc3\xa4sem\xc3\xa4t\xc3\xb6n\xe2\x80\x9d) oli antiikin kreikkalaisessa arkkitehtuurissa temppelin kaikkein pyhin. Se sijaitsi temppelin sisimm\xc3\xa4ss\xc3\xa4 osassa cellan takana._NEWLINE_Adyton oli useimmiten pieni huone cellan sis\xc3\xa4\xc3\xa4nk\xc3\xa4ynnist\xc3\xa4 n\xc3\xa4hden kauimmassa p\xc3\xa4\xc3\xa4ss\xc3\xa4. Se oli erotettu cellasta v\xc3\xa4lisein\xc3\xa4ll\xc3\xa4, jossa oli ovi. Adytoniin oli p\xc3\xa4\xc3\xa4sy ainoastaan papistolla, ja usein sinne oli sijoitettu temppeliss\xc3\xa4 palvotun jumalan kuvapatsas. Adytonin lis\xc3\xa4\xc3\xa4minen temppeliin teki yleens\xc3\xa4 temppelin naoksesta poikkeuksellisen pitk\xc3\xa4n. Kaikissa temppeleiss\xc3\xa4 ei ollut adytonia.'